S ปลื้มกำไรปี 61 โตกว่า 1 เท่าตัว รับรายได้เพิ่ม พร้อมแจกปันผล 0.04 บ. XD 14 มี.ค.นี้
S โชว์กำไรปี 61 โตสนั่นกว่า 1 เท่าตัว มาที่ 1.29 พันลบ. จากปีก่อนกำไร 571.88 ลบ. รับรายรู้โอนกรรมสิทธิ์ "โครงการ ดิ เอส อโศก"-ธุรกิจโรงแรมเครือ "Outriggers"  พร้อมแจกปันผล 0.04 บ. XD 14 มี.ค.62 จ่าย 17 พ.ค.62
28 ก.พ. 2562

บริษัท สิงห์ เอสเตท จำกัด (มหาชน) หรือ S รายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 2561 ดังนี้

โดยผลการดำเนินงานประจำปี 2561 มีกำไรเพิ่มขึ้น เนื่องจากบริษัทมีรายได้รวมเท่ากับ 7,539 ล้านบาท เพิ่มขึ้น 29% จากปีก่อน โดยรายได้ที่เพิ่มขึ้นมาจากการโอนกรรมสิทธิ์อาคารชุด “โครงการ ดิ เอส อโศก” ซึ่งเริ่มการโอนกรรมสิทธิ์ในเดือนธันวาคม 2561 และการรวมผลประกอบการจากกิจการโรงแรมในเครือของ Outriggers จำนวน 6 โรงแรมที่บริษัทฯได้ทำการเข้าซื้อในปีที่ผ่านมา
ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.04 บาทต่อหุ้น กำหนดขึ้นเครื่องหมาย XD วันที่ 14 มี.ค.2562 และกำหนดจ่ายเงินปันผลวันที่ 17 พ.ค.2562